Ալեքս Օքսլեյդ-Չեմբերլենը ռաբոնա է կատարում «Արսենալի» մարզման ժամանակ (2013 օգոստոսի 17)
**Ռաբոնա,** հարված, որը կատարվում է գնդակին հենման ոտքի հետևով։ Ճիշտ կատարման դեպքում խաղացողի ոտքերը հատվում են մեկը մյուսի հետևում։

Կան մի քանի պատճառներ, թե ինչու խաղացողը կարող է որոշել գնդակին հարվածել այս եղանակով։ Օրինակ՝ աջլիկ հարձակվողը գնդակը պահում է ձախ ոտքի տակ, նա զգում է, որ ձախ ոտքի հարվածի ուժը կամ ճշգրտությունը բավարար չէ, ուստի կատարում է ռաբոնա՝ ավելի արդյունավետ հարված հասցնելու համար։ Մեկ այլ տարբերակ՝ աջլիկ վինգերը կատարում է ռաբոնա հարված՝ խաղալով ձախ թևում և չունենալով շրջվելու հնրավորություն։ Բացի այդ, խաղացողը կարող է կիրառել այդ հնարքը՝ ցանկանալով շփոթեցնել պաշտպանին կամ պարզապես ցույց տալ իր հմտությունները։

Պատմություն
-----------

Համարվում է, որ ռաբոնուն առաջինը կատարել է 1948 թվականին Ռիկարդո Ինֆանտեն արգենտինական «Էստուդիանտես» և «Ռոսարիո Սենտրալ» թիմերի միջև խաղում։ Դրանից հետո *El Gráfico* սպորտային ամսագիրը դուրս եկավ շապիկին տեղադրված Ինֆանտեի պատկերով՝ դպրոցական համազգեստով, որի վրա գրված էր. «Ինֆանտեն շրջել է դպրոցում» («*rabona*» իսպաներեն նշանակում է «բաց թողնել դասերը»)։ Այդ ժամանակից ի վեր այս տեխնիկական տարրը ստացել է ռաբոնա անվանումը։ Իսկ ժամանակի ընթացքում և շարժումը, և նրա անունը վերածվեցին տանգոյի։

Մեկ այլ վարկածի համաձայն՝ այս հարվածը հորինել է 1976 թվականին իտալացի Ջովաննի Ռոկոտելին։ 1970-ականներին այս հնարքը պարզապես կոչվում էր «**խաչված հարված**», կամ խաչաձև հարված (crossing-kick), այնուամենայնիվ, ավելի ուշ Արգենտինայում ներդրվեց «ռաբոնա» տերմինը՝ այն փոխառելով պարահանդեսային պարերի, մասնավորապես տանգոյի հետ կապված բառապաշարից, որտեղ այն նշանակում է մի տարր, որը կարծես նույնն է, ինչպես համանուն ֆինտը։

Մի շարք հայտնի խաղացողներ հաջողությամբ կատարել են ռաբոնա, այդ թվում՝ Պելեն (1957 թվականին Պաուլիստա լիգայի խաղում), Դիեգո Մարադոնան, Ռիկարդու Կուարեժման, Անխել դի Մարիան, Խուան Էդուարդո Լեսկանոն, Էրիկ Լամելա, Պաբլո Այմար, Լեո Լիմա, Մարկոս Ռոխո, Մարսելո Կարուսկա և ուրիշները։

Այլ մարզաձևերի կիրառում
-----------------------

Ռաբոնայի առաջին հայտնի կատարումը ամերիկյան ֆուտբոլում պատկանում էր «Դալլաս Կովբոյզի» քիքերին՝ նախկին ֆուտբոլիստ Թոնի Ֆրիչին։ Նա օգտագործեց հարվածը 1972 թվականի դիվիզիոնի փլեյ-օֆֆի վերջին քառորդի վերջում, այդ հարվածը նպաստեց պատմական 30-28 հաշվով հաղթանակին «Սան Ֆրանցիսկոյի Ֆորտի Նայներսի նկատմամբ»։ Ռաբոնուն օգտագործեց Ռայսի համալսարանի թիմի հարվածող Քրիս Բոսուելը՝ Հյուսթոնի համալսարանի իր հակառակորդներին հաջողությամբ խաբելու համար։ Բոսվելը հնարք է սովորել իր հորից, ով մեծացել է Բրազիլիայում ֆուտբոլ խաղալով։

Ծանոթագրություններ
------------------

1. ↑  "The art of Rabona". ESPN. 2016 թ․ հունվարի 18. Արխիվացված է the original 2017 թ․ դեկտեմբերի 25-ին. Retrieved 2016 թ․ հունիսի 15.
2. ↑  «El fundador de la rabona» Archived 2016-03-04 at the Wayback Machine.. (Իսպաներեն) Clarin.com
3. ↑  «Giovanni Roccotelli» Archived 2007-09-28 at the Wayback Machine.
4. ↑  «Cocò, l’acrobata del numero 7» Archived 2009-02-19 at the Wayback Machine.
5. ↑  "Рабона. Танго с мячом — Футбольный фристайл" (in ռուսերեն). Արխիվացված from the original on 2021 թ․ մայիսի 4. Retrieved 2020 թ․ դեկտեմբերի 22.
6. ↑  "Хуан Лескано: "Рабону" тренировал в "Реале". Футбол - РФПЛ. СПОРТ-ЭКСПРЕСС". www.sport-express.ru. Արխիվացված from the original on 2017 թ․ հուլիսի 19. Retrieved 2017 թ․ հուլիսի 17.
7. ↑  "Rabona goals: the best and worst — take a bow Erik Lamela". Արխիվացված from the original on 2018 թ․ սեպտեմբերի 17. Retrieved 2016 թ․ հունիսի 15.
8. ↑  «Em 2003, Souza faz gol contra o Fluminense após cruzamento de letra de Léo Lima» Archived 2015-01-03 at the Wayback Machine.. Globoesporte.com. (պորտուգալերեն)
9. ↑  «Mirá la rabona de Rojo» Archived 2017-04-27 at the Wayback Machine.. Olé.com. (Իսպաներեն)
10. ↑  «Carrusca’s FFA Cup rabona has fans abuzz» Archived 2016-03-04 at the Wayback Machine.. Football Australia. Retrieved 20 September 2015
11. ↑  "Miracle Finish Keeps Dallas In The Playoffs". Արխիվացված from the original on 2016 թ․ մայիսի 5. Retrieved 2016 թ․ հունիսի 15.
12. ↑  "mlssoccer.com". Արխիվացված from the original on 2015 թ․ սեպտեմբերի 30. Retrieved 2016 թ․ հունիսի 15.

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական |

 |